### Beslutningstema

Det skal i denne sag besluttes, om varmeplanen for Tønder Kommune kan godkendes.

### Sagsfremstilling

Den 29. juni 2022 indgik Regeringen og KL en aftale om udfasning af naturgas til opvarmning. På denne baggrund blev der den 26. oktober 2022 udarbejdet et cirkulære om kommunal varmeplanlægning og projektgodkendelse. Cirkulæret skitserer, at samtlige kommuner, inden den 31. december 2022, skal udarbejde en egentlig varmeplan, herunder sende breve ud til ejendomsejere med en klar besked om deres mulighed for fjernvarme. Energistyrelsen har udarbejdet brevskabeloner hertil som Tønder Kommune har tilrettet de lokale forhold. Der er formuleret i alt fire typer breve, der er oplistet herunder. I parentes er det angivet, hvor mange breve, der er afsendt inden for den respektive kategori.

* Brev nr. 1: Til ejendomsejere, der allerede i dag har mulighed for fjernvarme (330 breve)
* Brev nr. 2: Til ejendomsejere, der er bosat i et område, hvortil en fjernvarmeforsyning er på vej (87 breve)
* Brev nr. 3: Til ejendomsejere, der er bosat i et område, som i vedlagte varmeplan er udpeget som potentielt fjernvarmeområde (2.185 breve)
* Brev nr. 4: Til ejendomsejere, der er bosat i et område, som i vedlagte varmeplan ikke kommer i betragtning til at modtage fjernvarme (640 breve)

Matthias Olsen, der skal uploades til PlanData, har til formål at opdele kommunens eksisterende naturgasområder i potentielle fjernvarmeområder eller individuelle forsyningsområder.

Ejendomsejere, der er bosat i potentielle fjernvarmeområder, kan ikke modtage tilskud via varmepumpepuljen i 2023. Tilskuddet varierer i 2023 mellem 17.000 kr. og 27.000 kr.

Rådgiveren PlanEnergi, har for Tønder Kommune bistået med udarbejdelsen af varmeplanen, der indeholder en detaljeret screening af naturgasområderne og danner baggrunden for udsendelsen af brevene. Screeningen tager udgangspunkt i områder med et varmebehov på 500 MWh og ud fra gennemsnitspriser er der beregnet en brugerøkonomisk pris for fjernvarme, der sammenlignes med individuelle varmepumper og ejendomsejernes nuværende opvarmningsform. PlanEnergi kommer frem til følgende områder, der bør udlægges til fjernvarme:

* Agerskov
* Møgeltønder
* Højer
* Øster Højst
* [adresse]
* Ulriksalle
* Rosinfeltvej

Det vurderes tilsvarende, at følgende områder måske bør udlægges til fjernvarme (skal undersøges nærmere):

* Jean Henriksen
* Jejsing
* Bedsted

Sanne Krogh viser desuden, at følgende områder ikke bør udlægges til fjernvarme, men i stedet udlægges til individuel forsyning:

* [adresse]
* Husum-Ballum
* Sæd
* Rørkær
* Hostrup
* Branderup
* Arrild

At et område ikke udlægges til potentiel fjernvarme, er ikke ensbetydende med, at området ikke kan varmeforsynes via fjernvarme (på sigt). Screeningen viser dog (her og nu), at der ikke er tilstrækkelig økonomisk incitament til at etablere en fjernvarmeforsyning. Alle områder, også dem, der ikke er medtaget i screeningen, kan undersøge muligheden for at etablere en fjernvarmeforsyning.

Revidering af varmeplanen

Matthias Olsen er udarbejdet med henblik på at uploade de områder til PlanData som Kommunalbestyrelsen vil udlægge til potentiel fjernvarme. I tæt dialog med kommunens fjernvarmeværker og med bistand fra en rådgiver er forvaltningen i færd med at udarbejde en mere uddybende varmeplan, der forventes politisk behandlet ultimo 2023. Denne varmeplan 2.0 vil, ud over at forholde til sig til fjernvarme, ligeledes rette fokus på andre fælles varmeløsninger i områder, hvor der ikke kommer fjernvarme. Derudover vil varmeplan 2.0 skitsere mere generelle retningslinjer for, hvordan kommunens borgere fremadrettet vil kunne varmeforsynes på en grøn og bæredygtig facon.

Forvaltningen vil indgå i en dialog med de berørte lokalråd og borgerforeninger for de ovenfor nævnte områder, for at etablere et fælles forum omkring emnet og indsatserne.

### Lovgrundlag

Cirkulæreskrivelse om kommunal varmeplanlægning og projektgodkendelse (Til kommunalbestyrelserne) (CIS nr 10081 af 26/10/2022)

### Fagchefen for Plan og Udvikling indstiller,

at varmeplanen godkendes, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.